María García-Lliberós presenta la seua última novel•la a l'Eliana
06 de maig de 2016 19:30

El municipi de l'Eliana té un llarg recorregut en presentacions bibliogràfiques, havent acollit en els últims anys les d'obres d'autors de referència. El divendres 6 es tornarà a repetir l'experiència en la Sala de Conferències del Centre Sociocultural a les 19,30 hores, amb la presència de l'escriptora valenciana María García-Lliberós que presentarà la seua última novel·la “Diario de una sombra”.

Es tracta d'una novel·la realista que discorre pels paisatges urbans de Madrid, Londres, Llucana, Valladolid i València. Aprofundeix en la psicologia dels personatges i parla al lector de les oportunitats perdudes, la cobdícia humana, les traïcions, les pors i, sobretot, del paper de la família i la necessitat de les persones de conèixer les seues arrels per a situar el seu lloc en el món.

García-Lliberós va ser directora general de Mitjans de comunicació Social de la Generalitat Valenciana, directora del Centre Regional de TVE a València, i delegada de RTVE a la Comunitat Valenciana. Ha col·laborat, com a columnista, amb diversos mitjans de comunicació escrits, com El País i el Diari Levante, i exerceix la crítica literària en Postdata, el suplement cultural d'aquest últim diari i en el seu blog Crònica de lectures.